Evoim Verhoustinski
Evoim Verhoustinski (ka Eufimi Verhoustinski; 1. aprill 1821 Värska – 27. oktoober 1898 Lähte) oli Liivimaa kubermangu õigeusu vaimulik. 17. detsembril 1843 pühitseti ta diakoniks ja seejärel preestriks. 16. märtsil 1893 ülendati ta ülempreestriks. Aastatel 1843–1858 teenis ta Räpina Püha Sakariase ja Elisabeti koguduses, 1849–1853 Nina Jumalaema kaitsmise koguduses, 1853–1892 Kärkna-Lähte Kõikide Pühakute koguduses ja 1892–1894 Kaarepere Vaga Suzdali Eufimi ja Vaga Egiptuse Maria koguduses. Ta oli Tartumaa praost.